Source: https://www.danovecentrum.sk/clanok-z-titulky/usmernenie-k-sumam-potrebnym-pre-vypocet-danovej-povinnosti-fyzickych-osob-na-rok-2016-aktualita-dc-11-2015.htm
Timestamp: 2019-10-16 11:36:26+00:00
Document Index: 12369299

Matched Legal Cases: ['§ 5', '§ 15', '§ 11', '§ 35', '§ 11', '§ 11', '§ 35', '§ 32', '§ 11', '§ 35', '§ 46', '§ 11']

Daňové centrum - Sumy pre výpočet daňovej povinnosti fyzických osôb na rok 2016
Dátum publikácie:19. 11. 2015
V súlade s ustanoveniami zákona č. 595/2003 Z. z. o dani z príjmov v znení neskorších predpisov sa sumy nezdaniteľných častí základu dane, daňového bonusu a niektoré iné sumy uvedené v ZDP upravujú v nadväznosti na zvýšenie sumy životného minima alebo zvýšenie sumy minimálnej mzdy.
Sumy životného minima a minimálnej mzdy, ktoré ovplyvňujú výšku súm potrebných pre výpočet daňovej povinnosti fyzických osôb na rok 2016, boli ustanovené nasledovne:
sumy životného minima stanovené Opatrením Ministerstva práce, sociálnych vecí a rodiny Slovenskej republiky č. 186/2013 Z. z. o úprave súm životného minima neboli k 1. júlu 2015 upravené, a preto suma životného minima na jednu plnoletú fyzickú osobu je naďalej 198,09 € (ďalej len „platné životné minimum“),
na základe nariadenia vlády Slovenskej republiky č. 279/2015 Z. z., ktorým sa ustanovuje suma minimálnej mzdy na rok 2016, suma minimálnej mzdy od 1. januára 2016 predstavuje 405,00 € (ďalej len „minimálna mzda“).
Nezdaniteľnou časťou základu dane je do 31. decembra 2016 aj suma preukázateľne zaplatených dobrovoľných príspevkov na starobné dôchodkové sporenie. Pri výpočte maximálnej sumy tejto nezdaniteľnej časti základu dane pre rok 2016 je potrebné vychádzať z priemernej mesačnej mzdy v hospodárstve Slovenskej republiky zistenej Štatistickým úradom Slovenskej republiky za kalendárny rok 2014, ktorá predstavuje 858 € (ďalej len „priemerná mesačná mzda za rok 2014“).
Prehľad jednotlivých súm, potrebných pre výpočet daňovej povinnosti fyzických osôb na rok 2016 je uvedený v prílohe.
PREHĽAD SÚM POTREBNÝCH PRE VÝPOČET DAŇOVEJ POVINNOSTI FYZICKÝCH OSÔB NA ROK 2016
§ 5 ods. 3 písm. d) ZDP Suma plnenia (P) rozhodujúca na uplatnenie sadzby dane [§ 15 písm. a) ZDP] na účely výpočtu navýšeného nepeňažného plnenia 2 364,0093 €
§ 11 ods. 2 ZDP
19,2-násobok platného životného minima 3 803,33 €
1/12 zo sumy 3 803,33 € (použije sa pre účely výpočtu preddavku na daň podľa § 35 ods. 1 ZDP) 316,94 €
100-násobok platného životného minima 19 809 €
44,2-násobok platného životného minima 8 755,578 €
§ 11 ods. 3 ZDP
176,8-násobok platného životného minima 35 022,31 €
63,4-násobok platného životného minima 12 558,906 €
Nezdaniteľná časť základu dane – dobrovoľný príspevok na starobné dôchodkové sporenie
§ 11 ods. 8 ZDP 2 % zo 60-násobku priemernej mesačnej mzdy za rok 2014 1 029,60 €
176,8-násobok sumy platného životného minima (použije sa pre účely výpočtu dane z príjmov fyzických osôb za rok 2016)
1/12 zo sumy 35 022,312 € (použije sa pre účely výpoču preddavku na daň podľa § 35 ods. 2 ZDP) 2 918,53 €
§ 32 ZDP 50 % sumy podľa § 11 ods. 2 písm. a) ZDP (50 % zo sumy 3 803,33 €) 1 901,67 €
6-násobok minimálnej mzdy 2 430 €
Polovica minimálnej mzdy (použije sa pre účely uplatnenia daňového bonusu podľa § 35 ods. 5 ZDP) 202,50 €
Suma daňového bonusu platná na mesiace roku 2016 21,41 €
§ 46a ZDP 50 % sumy podľa § 11 ods. 2 písm. a) ZDP (50 % zo sumy 3 803,33 €) 1 901,67 €
Životné minimum a daň z príjmov fyzickej osoby v roku 2015
Životné minimum od 1. 7. 2015 do 30. 6. 2016